હોટલ તોરણ પાસેથી પ્રારંભ કરાવનાર તારક મહેતા કા ઉલટા ચશ્માના કલાકારો જેઠાલાલ, બાઘા અને નટુકાકાની ત્રિપુટીએ પ્રવાસીઓમાં ભારે આકર્ષણ જમાવ્યું હતું. યોગાનુયોગ કાર્યક્રમ શરૂ થયો ત્યારે વરસાદ રોકાઈ ગયો હતો તેમજ નૌકાવિહાર પાસે રેલી સ્વરૂપે કાર્નિવલ પહોંચતા વરસાદ શરૂ થતા પ્રવાસીઓ સહિત ઉપસ્થિત મહાનુભાવો ખુશખુશાલ થયા હતા. શનિવારે પ્રારંભ થયેલા મોન્સૂન ફેસ્ટીવલમાં વિશ્વના વિદેશી 22 દેશોના વિદ્યાર્થીઓ મોન્સૂન ફેસ્ટીવલમાં મહેમાન બન્યા હતા. તેઓએ ફેસ્ટીવલમાં યોજાયેલા રંગારંગ સાંસ્કૃતિક કાર્યક્રમોની રમઝટ મનભરીને માણી હતી.